
N úmero 398. Setmana del 8 al M de febrer de 2006 

L'Ajuntament de Barcelona ha embargat el compte corrent d'un indigent que va infringir la nova normativa del civisme, fent les seves necessitats al carrer. En diversos punts de la ciutat com Urquinaona i plaça Universitat han desaparegut elsorinaris públi cs. 


Criminautzació des moviments socials 


3 empresonats pels fets 
de Sant Pere més Baix 

Les nombroses contradiccions de les declaracions oficials sobre els 
fets deixa en interrogant la connivència policial amb aquesta ocupació 


Impunitatpoucial 


Un centenar de persones esqueixen pel tracte de la policia catalana 

Els mossos mantenen durant 45 minuts amb 
els braços en alt desenes de veins de M anlleu 


La Ribera/Barcelona.- La matinada del dis¬ 
sabte 4 de febrer es va produir una càrrega 
policial davant el teatre okupat del carrer 
Sant Pere més Baix per part de quatre agents 
de la guàrdia urbana. Com a resposta a 
aquesta agressió van començar a caure 
objectes contundents contra els policies 
que van provocar els aldarulls. El resultat fou 
les ferides provocades per la càrrega policial 
a diverses persones que passaven pel carrer i 
un guàrdia urbà ferit per la contundència de 
la resposta. En aquell moment els urbans 
que no es trobaven ferits van demanar 
reforçosalsmossosd'esquadra i es van prac¬ 
ticar les primeres detencions. Segons algu¬ 
nes declaracions de veïns i veïnes alarmades 
per l'aldarull, van poder veure com un noi 
era emmanillat de mans i peus i era colpejat 
amb extrema violència. En el mateix carrer la 
policia va detenir set persones, poc després 
en detenia a dues més que havien trucat una 
ambulància per un accident de bicicleta. Un 
cop a l'hospital van aparèixer una dotació 
d'UPAS (antiavalots guàrdia urbana) i se les 
van endur amb l'única raó que s'assemblaven 
al perfil dels sospitosos. Les primeres infor¬ 
macions eren molt imprecises i les notícies 
per part de la policia no eren clares sobre 
tota la gent que havia detingut. Fins i tot 
familiars d'una noia, que se sabia que era per 
la zona i no se la podia localitzar, van haver 
de presentar una denúncia per desaparició 
davant la negativa de la policia d'anunciar la 
seva detenció. Una nodrida concentració 


començava el seu peregrinatge per conèixer 
on podien ser les persones detingudes i el 
seu estat de salut, ja que moltes persones 
donaven testimoni de la brutalitat durant la 
detenció. En el moment de la declaració a 
comissaria, a la que tothom s'hi va negar, la 
policia va amenaçar un dels advocats desig¬ 
nats amb obrir una acta administrativa per 
obstrucció a la justícia. 

Denuncien tortures durant la declaració 
Finalment van passar a disposició judicial el 
matí del dilluns 6, cinc de les declaracions 
van posar èmfasi en les tortures que havien 
patit tant en la detenció com a comissaria 
amb el resultat de 3 persones empresonades 
i 6 lliures amb càrrecs. Les persones que van 
poder sortir en llibertat presentaven contu¬ 
sions considerables amb ulls morats, punts a 
la cella i sang per tota la roba, mentre que es 
confirmava que dues de les persones empre¬ 
sonades tenien un braç i una mà trencades. 
Les 9 persones detingudes estan acusades 
d'atemptat a l'autoritat i dues de les 3 
empresonades, a més, d'intent d'homicidi. 
Tant la fiscalia com l'ajuntament demanaven 
l'ingrés a presó de cinc persones, les tres que 
hi han ingressat i la parella de la bicicleta. 

La polèmica està servida 
A part dels esdeveniments que van succeir el 
dissabte, hi ha certes dades que fan pensar 
amb la possibilitat de la connivència policial 
amb aquest espai, que tot i estar okupat, no 
comptava amb el suport de les diferents 
cases del barri ni de l'assemblea d'okupes, 


degut a les activitats que desenvolupaven 
certs personatges de la casa. Contrasta dia¬ 
metralment la repressió que rep la lluita veï¬ 
nal que es desenvolupa al Forat de la 
Vergonya amb la impunitat de certes pràcti¬ 
ques mafioses de certa gent del teatre. 

Pocs dies abans, el 30 de gener (data admi¬ 
nistrativa per abandonar l'immoble), durant 
el desallotjament dels baixos del carrer 
M etges 18, es va poder observar dins del tea¬ 
tre certs personatges, que la gent solidària 
amb el desallotjament va identificar com a 
policies, pels balcons de l'edifici. Tot i així no 
va ser desallotjat. El mateix dia de la festa, i 
segons declaracions de l'ajuntament, la plan¬ 
ta baixa del teatre va ser precintada sense 
l'efectivitat, pel que sembla, d'altres actua¬ 
cions de la guàrdia urbana clausurant locals 
(veure C-l 371). La nombrosa presència de 
mossos d'esquadra pel barri durant tota la 
tarda-nit, identificant gent que passava, feia 
pensar que el precinte era clar, però tot i així 
la festa es va celebrar. En el moment dels 
fets, la guàrdia urbana que va carregar, es va 
dirigir directament amb el seu nom de pila a 
la persona que controlava l'accés de la festa 
barrant la porta. 

La versió de Clos desmentida ràpidament 
Les primeres declaracions sobre els fets de 
Joan Clos van ser que el llançament d'un test 
des del teatre va provocar les lesions al poli¬ 
cia. Poc després s'anunciava sense rectificar 
que havia estat una pedra llançada per algú 
des del carrer. Les notícies aparegudes el diu¬ 
menge 5 en els mitjans de comunicació ofi¬ 
cials eren que «els esquàters (del teatre) insis¬ 
tien a dir que entre les persones detingudes 
no hi havia ningú conegut per ells i que els 
organitzadors de la festa no van intervenir en 
la baralla.» El mateix dissabte, a les 8 del ves¬ 
pre, nombroses furgonetes de les UPAS van 
desallotjar l'edifici, sense imputar cap delicte 
als ocupants, fet no massa habitual. 

Manlleu /Osona.- Una setantena de joves de 
Manlleu volen denunciar davant els jutjats el 
tracte rebut per agents dels Mossos 
d'Esquadra la nit de divendres a dissabte 4 de 
febrer en una operació al bar Brindis de 
Manlleu. L'operació es va fer cap a mitjanit i 
la van protagonitzar una vintena d'agents - 
amb uniforme i sense- que van entrar al bar, 
segons sembla, per fer un escorcoll relacio¬ 
nat amb l'onada de robatoris a l'interior de 


Barcelona.- «Cal suprimir l'Audiència 
Nacional». Així de contundent es va mostrar 
Santiago Vidal, magistrat de l'Audiència 
Provincial de Barcelona, durant la seva inter 
venció a les Jornades per la Prevenció de la 
Tortura que es van fer el divendres 3 i dissab¬ 
te 4 de febrer al Col·legi d'Advocats de 
Barcelona. Organitzades per la Coordinadora 
per la Prevenció de la Tortura, van reunir 
durant dos dies lletrats, representants de 
col·lectius de lluita contra la tortura i perso¬ 
nes que han estat torturades en comissaries 
del'Estat espanyol. 

L'objectiu ha estat denunciar que la tortura 
no és un fet aïllat i exigir al govern estatal 
que adopti mesures per evitar que els cossos 
policials torturin els detinguts durant el seu 
pas per dependències policials. 

Els organitzadors de les jornades són la 
Coordinadora per la Prevenció de la Tortura, 
formada per unes quaranta col·lectius de tot 
l'Estat espanyol. Dels Països Catalans hi par- 


vehiclesque hi hagut darrerament a Manlleu. 
Elspropietarisdel local i els clients, entre els 
que hi havia membres de quatre entitats que 
feien reunió, afirmen que els agents van 
actuar amb brutalitat, amb crits, empentes i 
cops de porra a les taules. Els Mossos, que 
van ordenar en castellà que tothom deixés 
les armes i les drogues a damunt de la taula, 
van fer estar la gent durant uns tres quarts 
d'hora amb les mans enlaire encarats a la 


ticipen l'Acció dels Cristians per l'Abolició 
de la Tortura, Alerta Solidària, l'Associació 
Memòria contra la Tortura, la Coordinadora 
Antirepressiva de Gràcia i l'Observatori dels 
Sistema Penal i els Drets Humans. 

La Coordinadora ha organitzat aquestes jor¬ 
nades a Barcelona amb l'objectiu de revisar 
les recomanacions fetes per Theo Van Boven 
coma relator de l'O NU el 2003. Les recoma¬ 
nacions instaven l'Estat a signar el protocol 
facultatiu per a la prevenció de la tortura. El 
govern el va signar, però encara no l'ha rati¬ 
ficat, per la qual cosa no és vigent. 
Presentació de l'informe 2005 
Aquesta plataforma de col·lectius ja està 
elaborant l'informe sobre la tortura de l'any 
2005, que presentaran d'aquí a pocs mesos i 
que ja han avançat que constata que els mal¬ 
tractaments i les vexacions continuen sent 
una pràctica diària a les comissaries. 

Coordinadora per la Prevenció 
de la Tortura 6/ 2/ 06 


paret i al final van constatar que no hi havia 
les preteses armes i que només un parell de 
persones duien a sobre una petita quantitat 
de marihuana per al propi consum. Divendres 
mateixa la nit, prop d'un centenar de joves es 
van concentrar davant de l'Ajuntament, a la 
plaça Fra Bernardí per la repressió policial. 
L'alcalde, Pere Prat va rebre una representa¬ 
ció dels joves a les dues de la nit. 

Vilaweb +Contra-lnfos 7/ 2/ 06 

Mort d'un tret a l'esquena 

M ataró/ El M aresm e.- El passat 5 de febrer a 
la matinada, un home va morir d'un tret a 
l'esquena disparat per un guàrdia civil, men¬ 
tre fugia amb el seu turisme. L'home estava 
repostant benzina quan uns agents se li van 
acostar i li van demanar que s'identifiqués. 
En aquell moment l'home va pujar al cotxe 
i va fugir. Un dels guàrdies civils va disparar 
contra el cotxe, matant-lo. Portaveus poli¬ 
cials van afirmar que el guàrdia civil s'havia 
sentit amenaçat. Contra-lnfos 7/ 2/ 06 

Mort durant la detenció 

Marbella/ Màlaga.- El dilluns 6 al migdia, 
quatre policies locals de M arbella juntament 
amb dos vianants van matar un home anglès 
d'una pallissa durant la detenció. L'home 
venia de la platja amb banyador i va increpar 
alguns vianants, raó per la qual quatre poli¬ 
cies i dos vianants el van començar a cope¬ 
jar. Testimonis han manifestat que els agents 
van fer ús de la força sense que aquest reac¬ 
cionés de forma violenta. Va morir d'un atac 
de cor. Els policies i els vianants van ser 
detinguts. Contra-lnfos 7/ 2/ 06 


Crònica de lesjornades per 
la Prevenció de la Tortura 





Judici contra el centre social de la Trinitat Vella vist persentència 

«La Trini existeix, Kan M i reia resisteix» 

Trinitat Vella/ Barcelona.- El dimarts 7 de febrer, a les 10 del matí, va tenir lloc al jutjat de 
primera instancia numero 31, el judici contra els okupants de Kan Mireia. El judici es va cele¬ 
brar tot i poder-se observar diverses irregularitats. Un dels acusats no va poder assistir-hi 
per malaltia, i a una altra persona, no li van designar el seu advocat fins una setmana abans 
del judici. Per aquests fets, els acusats van demanar la suspensió del judici, però el jutge no 
els va fer cas. Durant tot el procés, el jutge, ha afavorit clarament la part demandant. La 
família que diu ser la propietària, es va presentar als jutjats en una actitud molt prepotent. 
Kan M ireia és un centre social actiu al barri de la Trinitat Vella situat al carrer M ireia núme¬ 
ro 4, okupat el 7 d'octubre de 1996. La Trinitat Vella, és un dels barris de l'extraradi de 
Barcelona, afectat per un P.E.R.I. i els veins i veïnes ja van engegar una campanya de resistèn¬ 
cia sota el lema: «La Trini Existe». Contra-lnfos 7/ 2/ 06 

M és judicis a conseqüència del 
desallotjament de l'Euskal Jai 


OKUPACIÓ I CENTRES SOCIALS 


Edifici de la immobiliària Sastre 

Novaokupació 
de dones i lesbianes 
al barri del Raval 

Ciutat Vella/ Barcelona.- "Duem més d'una 
setmana okupant al Raval, al carrer Arc del 
Teatre, 8. Vàrem decidir instal·lar-nos aquí 
amb totes les nostres ganes de ser incíviques 
i d'intervenir i impregnar-nos de les múlti¬ 
ples realitats de la immigració, el treball 
sexual i les resistències a la violència immo¬ 
biliària que el gran shopping-center que és 
Barcelona, amaga després dels seus apara¬ 
dors. Hem decidit construir un nou espai 
autònom i descontrolat, de dones i per a 
dones on reflexionar sobre el que som i el 
que no som, imaginar el que volem ser, qües¬ 
tionant els hàbits de comportament adqui¬ 
rits i els codis de relació preestablerts. Un 
espai que no fugi del conflicte i que fulmini 
una vegada per sempre les mirades que ens 
construeixen els models de dona que rebut¬ 
gem. Un espai on compartir coneixements, 
recuperar sabers que ens han estat negats o 
que tan fàcilment s'associen a un gènere 
determinat. N o estem disposades a acceptar 
les relacions de poder i la violència contra 
lesdonescom quelcom natural i vam pensar 
en aquest espai com una eina de lluita anti- 
patriarcal. Desitjoses de resistir i seguir crei¬ 
xent, agraïm tot el suport i els deliciosos 
manjars, que han anat pujant per la corda 
aquests dies." MAMBO (Moment Autònom 
de Dones i Bolleres Gosades) 7/ 2/ 06 



S'hi va desplegar una pancarta llde febrer. 


Irunea.- Durant aquests dies hem conegut 
dues sentències condemnatòries. La primera 
condemna, a tres joves detinguts al carrer per 
la policia nacional en els actes reivindicatius 
que van tenir lloc els dies del desallotjament 
de l'Euskal Jai. A dos d'ells els condemnen a 15 
mesos i a l'altre a un any de presó. Cal recor¬ 
dar que un d'aquests joves va rebre una bru¬ 
tal pallissa prèvia a la seva detenció, que tot 
i que va ser provat, no s'ha tingut en compte 
de cara el judici. Tampoc es van considerar 
les 300 denúncies interposades per veïns i 
veïnes contra les actuacions policials que 
durant 10 dies van assetjar el Casc Vell ni les 
denúncies per enderroc il·legal i falta de per¬ 
misos urbanístics. La segona sentència con¬ 
demna a un jove a 29 mesos de presó per 
donar un cop de puny suposadament a una 
policia municipal. Aquesta sentència ha estat 
dictada tot i que el delicte imputat no ha 
estat provat en el judici ja que segons els tes¬ 


timonis de la defensa, l'acusat es trobava amb 
ells en la UPNA quan suposadament van suc¬ 
ceir els fets. Les persones que són jutjades els 
dies 6,7 i 8 estan acusades de desobediència 
i atemptat a l'autoritat i sel's demana entre 8 
y 18 mesos de presó. Set de les jutjades es 
trobaven dintre de l'Euskal en el moment del 
desallotjament i cinc van ser detingudes al 
carrer. El dia 21també seran jutjades tres per¬ 
sones. A 2 d'elles els demanen 8 mesos de 
presó per desobediència greu al haver-se 
enfilat a la catedral en una acció de protesta. 
A l'altre li demanen 18 mesos de presó per 
atemptat contra la policia municipal. Durant 
el desallotjament van ser detingudes més de 
120 persones, però no més s'exerceixen acusa¬ 
cions contra 40. D'altra banda el passat dis¬ 
sabte 4 de febrer centenars de persones es 
van manifestar pels carrers d'Irunea com a 
protesta per aquests judicis. 

La imfosició delcmsme 


La doctrina del civisme arriba a Vic però exclou a les classes altes 

Curs de civisme obligatori per rebre ajuts socials 

Vic/ Osona.- La doctrina del civisme ha entrat de ple a Osona després que el passat dilluns 26 
de gener, el ple municipal de Vic aprovés una nova ordenança. Intentant superar la de 
l'Ajuntament de Barcelona, la nova llei inclou l'obligatorietat d'un curs de civisme a totes aque¬ 
lles persones que desitgin rebre ajuts socials o dur a terme algun tràmit administratiu a la regi- 
doria de Benestar Social. El curs serà de deu hores i tractarà les festes de la ciutat, normes de 
civisme genèriques, funcionament dels serveis públics, drets i deuresde les persones i costums 
catalans. Tot i que sembli una broma, la norma inclou que totes aquelles persones que es 
neguin a realitzar el curs, seran penalitzades amb la retirada de l'ajut econòmic. Altra vegada 
ERC va ser clau en l'aprovació de la norma, que també va ser votada per CiU i la coneguda 
Plataforma per Catalunya. PSC s'hi va abstenir i ICV va votar-hi en contra. Contra-lnfos7/ 2/ 06 


Atacs feixistes 


Judici a deu neonazis a Badalona 

Badalona/ Barcelonès.- Fa aproximadament un any (gener del 2006) una dotzena de joves 
neonazis van visitar una casa okupada de Badalona, i van propinar una brutal pallissa a un 
dels okupants amb el qual van topar quan ja marxaven. La mateixa tarda de l'agressió, els 
nazis van ser identificats i denunciats. Al gener de 2006 es va realitzar el judici corresponent. 
Sembla ser que aquest judici tenia per a ells més aspecte de «cacera» que no de judici en 
contra i van aprofitar l'oportunitat per demostrar que no solament queden impunes les 
seves pallises i agressions sinó que les poden repetir quan vulguin, inclús davant dels jutjats 
como així van fer. Aquest judici es tornarà a repetir el 27 d'abril de 2006 a les 9:30h espe¬ 
rant que aquesta situació no es torni a repetir. D'altra banda, hi ha un altre judici pendent 
per fets similars a Badalona, en què els quatre acusats han aconseguit aplaçar el judici sense 
data establerta. Hi ha convocada una concentració el 27 d'Abril de 2006 a les 9:30h. als jut¬ 
jats de Badalona. Contra-lnfos 7/ 2/ 06 


Judici a un neonazi 
per amenaçar un 
membre d'una AW 
de Sabadell 

Els grups antifeixistes denunciaren 

l'agressor en diverses ocasions 

Sabadell/ Vallès Occidental.- El passat 
dilluns 6, es va celebrar el judici contra 
David, acusat d'haver amenaçat i coartat a 
Reyes Serra, president de l'Associació de 
Veïns del barri de la Concòrdia de Sabadell 
i al seu fill. Al judici, Reyes va ser acompan¬ 
yat per diverses persones representants 
d'entitats, d'altres associacions de veïns i 
diversos col·lectius. Tant la fiscalia com l'a¬ 
cusació particular, van demanar per al 
demandat una multa i una ordre d'allunya¬ 
ment que li impedeixi estar a menys d'un 
quilòmetre de les víctimes. La Plataforma 
Antifeixista de Sabadell ha denunciat en 
diverses ocasions les situacions d'amenaça 
que viuen algunes persones vinculades a 
moviments socials i veïnals. David era cone¬ 
gut per diverses agressions a magribins, 
equatorians i a persones del teixit social de 
la ciutat. Contra-lnfos 7/2/06 


Tres nazis detinguts 
per agredir a dos 
joves que havien 
estat atropellats 

Un bus urbà va atropellar a les 

víctimes quan estaven fugint 

Saragossa.- Tres joves amb estètica nazi, un 
d'ells menor d'edat, van ser identificats i 
detinguts a Saragossa com a presumptes 
autors de l'agressió a dos joves que, quan 
fugien, van ser atropellats per un autobús en 
l'encreuament del passeig Fernando el 
Catòlic i el carrer de Bretón, el passat 21 de 
gener. Un autobús urbà de la línia 35 va atro¬ 
pellar a les 22.40 hores a dos joves, quan 
fugien d'un grup de neonazis, que els perse¬ 
guien pera agredir-los. Les víctimes van patir 
lesions greus amb diverses fractures i van ser 
ingressadesal'hospital Miguel Servet. 

Els dies 31de gener i lde febrer, la policia va 
localitzar i va detenir a tres dels presumptes 
agressors. Els majors d'edat, identificats com 
Àngel I. G. i Rubén G. A. van ser posats a dis¬ 
posició judicial i el menor va ser lliurat als 
seus pares. Contra-lnfos 7/ 2/ 06 


Primer èxit en 
el casAubonne 

La policia serà enviada a iudici 

per deliaència amb dany físic 

G inebra/ Suïssa.- Ara fa gairebé tres anys que 
dos activistes van estar apunt de perdre la 
vida en una acció en el Pont d'Aubonne con¬ 
tra el G-8, quan la policia va tallar la corda 
amb la que estaven penjats. N o obstant, fins 
el passat 29 de gener no s'havia produït cap 
pas judicial que caminés cap al processa¬ 
ment dels dos policies responsables. Ara, la 
Cort Suprema ha acceptat el recurs 
d'apel·lació presentat pels dos activistes a 
la decisió del jutge Jaques Antenen que 
havia sentenciat que la policia no havia 
d'imputar-se ja que l'incident hauria estat 
degut a la temeritat d'en M artin i la Gesine. 
El tribunal ha estimat que els policies 
M ichale Deiss i Claude Poget siguin enviats 
a judici sota l'acusació de petits i severs 
perjudicis físics amb negligència. 

Fins aquest moment, la investigació penal 
només s'havia dut a terme contra M ichale, 
responsable d'haver tallat la corda, tot i que 
ara la cort ha acceptat les queixes dels acti¬ 
vistes i ha imputat també a Claude, cap del 
dispositiu. Els dos activistes s'han mostrat 
feliços de la decisió, tot i que amb grans 
dubtes i preocupacions sobre si «el sistema 
judicial vol arribar realment a la veritat». 

M és informació a: www.aubonnebridge.net 
Grup de Suport Aubonne 

xer que un dels components del grup agres¬ 
sor, Manuel M.R., de 20 anys, va anar al seu 
domicili, mentre que els altres dos, Víctor 
C.G., de 19, i el menor presumpte autor mate¬ 
rial de l'agressió es van desplaçar a l'habitat¬ 
ge d'un conegut, Joan P.P., també de 19 anys, a 
qui van contar els fets i fins i tot van arribar 
a ensenyar l'arma blanca. 

M ira també el número 383 de Contra-lnfos. 

Detinguts els nazis agressors del 
punk de San Sebastiàn de los Reyes 

San Sebastiàn de los Reyes/ Madrid.- La Policia que li faltava mig mes per a complir 18 anys. 
va detenir a tres joves nazis acusats de La víctima, altre jove d'estètica 'punk', va 
temptativa d'homicidi amb arma blanca, rebre una punyalada en el cor i ha estat llarg 
L'autor material de la punyalada era menor temps en gravísim estat en un centre mèdic, 
d'edat penal en el moment de l'agressió, ja Els fets van ocórrer el passat 19 d'octubre en 


l'Avinguda Veldelasfuentes de Sant Sebastiàn 
de los Reyes, precisament a la mateixa zona 
on es va produir l'agressió va ser molt prope¬ 
ra on tenien la seu un grup neonazi desarti¬ 
culat a l'abril en una operació de la Guàrdia 
Civil desenvolupada a tot l'estat. En total van 
ser detingudes 21 persones. 

Investigacions posteriors han permès conèi- 



























Defensa dels espais naturals 


Nou atac als darrers habitants 
de les masies de M ontagut 


Montagut/ Lleida.- El passat 31 de gener del 
2006 es va produir un nou atac al darrer 
coló de Montagut. A les 11 del matí, les 
màquines d'AgroLleida (VallCompanys) van 
eliminar el pou d'on treien l'aigua els resis¬ 
tents de Montagut. 

Tot i que ja fa uns dies que els operaris de 
Vallcompanys estaven fent feines d'explana- 
ció del seu "botí", amb col·laboració de 
l'Ajuntament d'Alcarras i el Bisbat de Lleida, 
el dilluns van passar a l'acció. Davant d'a¬ 
quests fets, davant de les irregularitats en 
tot aquest procés, des de l'Assemblea Pagesa 
de Catalunya volem tornar a insistir i denun¬ 
ciar aquests fets a l'opinió pública. 

Diem que aquests fets estan ocorrin amb la 
col·laboració de l'Ajuntament d'Alcarràs per 
què va comprar el 2003 unes parcel·les al 
Cabildo (al Bisbat) on estaven incloses les 
finques dels colons de M ontagut i, contrave¬ 
nint els acords d'un Ple del propi 
Ajuntament, va acceptar escriptura unes 
noves parcel·les provinents d'una permuta 
clandestina entre Cabildo i AgroLleida on 
deixaven fora de la propietat del Cabildo les 


terres dels colons. Aquest fet va ser desco¬ 
bert tot just fa uns dies, gràcies a una docu¬ 
mentació extreta del cadastre de rústica. 
D'aquesta documentació se n'extreu que 
l'Ajuntament d'Alcarràs hauria de corregir 
l'escriptura de compra-venda amb el 
Cabildo, acceptant les parcel·les antigues 
que eren les úniques que complien amb els 
requisits registrals legals. Si això es fes, les 
terres dels colons serien propietat de 
l'Ajuntament i aquest es veuria obligat a res¬ 
pectar la propietat de les masies construi- 
des en aquest sòl que ara seria municipal. 
Pròximament des de l'Assemblea Pagesa 
volem engegar una campanya de solidaritat 
amb els últims colons. S'està preparant una 
carta per demanar explicacions a 
l'Ajuntament d'Alcarràs i al Bisbat de Lleida. 
Us mantindrem informats i informades. 
Sabem que és molt complex entendre la 
realitat del problema i tot el procés dels fets 
de Montangut. Per qualsevol cosa us podeu 
posar en contacte amb l'Assemblea Pagesa 
de Catalunya al correu: aspagesa@yahoo.es 
Assemblea Pagesa 7/2/06 



Les excavadores van obstruir el pou d'on treien l'aigua els habitantsde M ontagut. 


Tots els dijous deD a14 i de ]6 a20h,ç/ Reina Amàlia IL bis, Bcn 

Oficina RAM i Oficina d'Okupació 


El GRAN GERMÀ ET VIGILA 


El moviment antiautoritari de Grècia 
denuncia més de D0 telèfons punxats 


IN CASO L i l'ajuntament 
de Viladecans pretenen 
urbanitzar 01 ivaretes 

La Plataforma Salvem Olivaretes 

denuncia l'agressió al territori 

Viladecans Baix Llobregat.- «L'ajuntament 
deViladecansjunt amb l'INCASOL han pla¬ 
nejat urbanitzar la serra de Montbaig (mun¬ 
tanya de Sant Ramon) en el sector 
Olivaretes, i construir una carretera que l'a- 
travessarà, aïllant el Parc de la Torre Roja i la 
ciutat de la serra de Montbaig, perdent l'ú¬ 
nica zona forestal que ens queda, amb un 
patrimoni històric i natural únic. 

El projecte d'urbanització no compta amb 
cap catalogació prèvia de tot el patrimoni 
històric i natural que desapareixerà: olive¬ 
res, garrofers i figueres més que centenà¬ 
ries, refugis de la Guerra Civil espanyola, 
conreus de garrofers, testimonis de la 
importància que foren durant el segle XIX i 
principisdel XX, runesdecasalotsdefinsal 
segle XVIII, i el més important, un espai on 
molts viladecanens i viladecanenques pas¬ 
segen, fan footing, recollen espàrrecs i flors, 
passegen el gos, xerren, prenen el Sol, i tot 
sense cotxes ni sorolls, amb un accés des de 
la Torre Roja que ho converteixen una zona 
privilegiada a l'àrea metropolitana. 

Quina necessitat té Viladecans de créixer 
més en població? Per què més pisos? Per 
què construir a la serra de Montbaig (inclo- 
ent el sector Olivaretes)?». 

L'Institut Català del Sòl, co-promotor del 
projecte, és conegut per altres agressions al 
territori com el macro projecte del Pla 
Caufec. Més informació de la Plataforma: 
www.defgol.com/ pages/ olivaretes.htm 

Plataforma Salvem Olivaretes 
+Contra-lnfos7/ 2/ 06 


Salònica/ Grècia.- Un centenar de telèfons 
punxats han estat descoberts a la seu central 
de la companyia Vodafone a Atenas durant 
la setmana passada. Quatre d'aquests telè¬ 
fons eren de membres de col·lectius antiau- 
toritaris, una d'elles redactora de la publica¬ 
ció llibertària Babylonia. Els telèfons pun¬ 
xats emetien les seves converses cap a repe¬ 
tidors de telefonia mòbil molt propers a les 
seus de les ambaixades d'Estats Units i Gran 
Bretanya. Altres converses anaven directa¬ 
ment a la seu central de la policia grega. Les 


Madrid.- L'Audiència Provincial de Madrid va 
ratificar l'arxiu de la denúncia per tortures que 
interposà Unai Romano. Segons l'auto, la jut¬ 
gessa ponent estima que no existeix «cap 
indici delictiu», avala la versió policial sobre 
l'origen de les lesions, segons la qual, Unai es 
va autolesionar picant intencionadament de 
cap contra la paret. És més, considera «acredi¬ 
tat que el denunciant aportà un informe d'au- 
diometria fals a fi d'aconseguir fer objetiva la 
seva denúncia d'haver estat copejat a l'oïda». 
La conclusió a la que arriba la jutgessa de 
Madrid és la següent: «En fin, ninguno de los 
malos tratos referidos en la denuncia, tales 
como sesiones con electroshock en pene y 
testículos y zona retroauricular, haber sido 


escoltes s'atribueixen a l'O SAC, servei d'es¬ 
pionatge local coordinat a nivell global amb 
la NSA (servei d'espionatge i control global 
de dades dels Estats Units). Aquest servei ha 
estat un dels que ha utilitzat el programa de 
control de comunicacions Echelon al conti¬ 
nent europeu. Entre els telèfons punxats 
també hi ha els de diversos polítics del 
govern de Grècia. Per més informació: 
<tnfo@resistance2003.gr> 

Alasbarricadas.org +Contra-lnfos 7/ 2/ 06 


golpeado en forma múltiple y repetida, haber 
sido golpeado en el oído, estallàndole el tím- 
pano, se corrobora con informes médicos». 
Per la seva part, els advocats de la guàrdia 
civil van sol·licitar la deducció de testimoni 
d'Unai i la remissió al Juzgado Central de 
Instrucción Decano de la Audiència Na¬ 
cional «com autor d'un delicte continuat de 
denúncia falsa en concurs amb un delictede 
colaboració amb banda armada, un delicte 
defalsificació i undelictedefalstestimoni», 
sense que hagi estat contestada aquesta 
petició. Amb aquesta desició i al marge del 
que pugui decidir el Tribunal Constitucional, 
el cas per tortures queda definitivament 
clausurat. Contra-lnfos6/ 2/ 06 


Dissabte 11de febrer a les ]9h a la plaça Universitat de Barcelona 

M anif estació per l'auto determinació 


Dissabte 11 de febrer a l'Ateneu Santboià al costat d'estació FGC 

Jornada anticarcerària a Sant Boi 


Impunitatpoucial 


Arxivada la denúncia per tortures a Unai Romano 


^L'oratge de la setmana vinent 


Dimecres 8 

Dijous 9 

Divendres 10 

Dissabte 11 

Diumenge 12 

Dilluns 13 

Dimarts 14 

Setmana en general assoleïda. El divendres els cels quedaran mig núvols i les temperatures tindran una baixada d’en¬ 
tre 4 i 5 graus, sobretot les nocturnes. A partir de diumenge tornaran a pujar especialment durant el dia, amb ambient 
en general assoleïat. No es veuen perspectives de pluges ni de grans freds en els propers 10 dies. Boires a l’interior. 


Atacada la seu de la 
CNT aCompostela 

Compostela/ Galiza.- El passat 25 de gener, 
el local de CNT de Compostela va aparèixer 
amb diversos impactes als vidres fets amb 
un objecte contundent. L'atac es va produir 
entre les dues i les tres de la matinada. No 
és el primer cop que laCNT rep un atac d'a¬ 
quests tipus, i en aquest darrer any i mig, 
diverses persones de l'entorn llibertari han 
estat amenaçades per grups feixistes de la 
ciutat. Contra-lnfos 7/2/06 



Unai Romano abans d'entrar a comissaria. 



Unai Romano desprésde sortir de comissaria. 


Butlletí setmanal 

Còntra-Infos 


tel: 93.530.68.76 

mail de contacte: 
«zitzania@si ndominio.net» 





















































